BR บินสูง สู่ระดับ 12.30 บ. ลุ้นรายได้แตะ 1 หมื่นลบ. ภายใน 3 ปี
BR บินสูงสู่ระดับ 12.30 บ. โดย ณ เวลา 10.14 น. ราคาอยู่ที่ 12.30 บ. บวก 0.60 บ. หรือ 5.13% สูงสุดที่ 12.40 บ. ต่ำสุดที่ 12 บ. มูลค่าซื้อขายที่ 548.49 ลบ. ทั้งนี้บริษัทคาดว่ารายได้จะอยู่ที่ระดับ 1 หมื่นลบ. ภายใน 3 ปี (59-61) เนื่องจากจะมีกำลังการผลิตที่เพิ่มขึ้นหลังโรงงานแปรรูปเนื้อเป็ดขนาดใหญ่ที่จังหวัดสระแก้ว ขณะที่มุ่งสู่การเป็นผู้ผลิตเนื้อเป็ดอันดับต้นๆ ของโลก
17 ก.ค. 2558

ผู้สื่อข่าวรายงานว่า ราคาหุ้นบริษัท บางกอกแร้นช์ จำกัด (มหาชน) หรือ BR ณ เวลา 10.14น. ราคาอยู่ที่ 12.30 บาท บวก 0.60 บาท หรือ 5.13% สูงสุดที่ 12.40 บาท ต่ำสุดที่ 12 บาท มูลค่าซื้อขายที่ 548.49 ล้านบาท ขณะที่ดัชนีตลาดหุ้นไทยโดยรวมบวก 0.10%
โดยราคาหุ้น BR มีการปรับตัวขึ้นอย่างต่อเนื่องเป็นวันที่ 3 นับจากวันที่เข้าซื้อขายในตลาดหลักทรัพย์วันแรก (15 ก.ค.) ซึ่งมีราคา IPO ที่ 8.80 บาท
ขณะที่นายชยุตม์ หลีหเจริญกุล ประธานเจ้าหน้าที่บริหารด้านการเงินกลุ่ม BR เปิดเผยว่า บริษัทคาดว่ารายได้จะอยู่ที่ระดับ 1 หมื่นล้านบาท ภายใน 3 ปี (59-61) เนื่องจาก บริษัทจะมีกำลังการผลิตที่เพิ่มขึ้นหลังโรงงานแปรรูปเนื้อเป็ดขนาดใหญ่ ที่จังหวัดสระแก้วจะก่อสร้างแล้วเสร็จซึ่งคาดว่าจะแล้วเสร็จในปี 60 ทำให้บริษัทจะมีกำลังการผลิตที่เพิ่มขึ้นอีก 40-50%จากปัจจุบันมีกำลังการผลิตอยู่ที่ 22 ล้านตันต่อปี ส่วนปีนี้บริษัทคาดว่าผลประกอบการทั้งในส่วนของกำไรและรายได้จะดีกว่าปีที่แล้วที่มีรายได้อยู่ที่ 8.84 พันล้านบาท และมีกำไร 661 ล้านบาท